《引泉示吴甥》
宋代·许景衡

淙淙玉溪泉，曲折西亭隅。飞流自喷薄，白石净如铺。

虽无渫井禽，亦有针头鱼。岂知江河宽，嘘沫自相濡。

况此五六月，万物在洪炉。而我弄清浅，琐碎珠玉俱。

泉兮且勿流，止此为我娱。一出涧谷去，人间供百需。

清者鉴须眉，浊者混泥涂。江湖尚或尔，而况沟与渠。

寄语山中人，所养当何如。

作者简介：许景衡（1072-1128），字少伊，人称横塘先生，温州瑞安白门人。生平奉公廉洁，刚直不阿，嫉恶如仇，忧国忧民，这些崇高节行一直为后人所赞赏，早在明末清初就被乡人尊崇为“瑞安四贤”之一。许景衡不仅是一代名臣和杰出的政治家，而且还是个学识渊博、精通古今的学者和诗人，是温州“元丰太学九先生”之一。著作有《横塘集》、《横山阁》、《池上》等。